મોદી સરકારની મહત્વાકાંક્ષી યોજના 'આયુષ્યમાન ભારત' સામાન્ય લોકો માટે ભલે લાભદાયક હોઇ શકે છે, પરંતુ આ યોજનાથી ઘણી મોટી ખાનગી હોસ્પિટલો ખુશ નથી. ફોર્ટિસ, એપોલો, મેદાંતા, નારાયણા હેલ્થ જેવી મોટી હોસ્પિટલોનું કહેવું છે કે આ યોજના હેઠળ સારવાર માટે જેટલી રકમ નક્કી કરવામાં આવી છે. તેમાં સારવાર આપવી શક્ય નથી. આ માટે, એસોસિએશન ઓફ હેલ્થકેર પ્રોવાઇડર્સ (ઇન્ડિયા)એ આયુષ્માન ઇન્ડિયાના સીઇઓ ઈન્દુ ભૂષણને પત્ર મોકલ્યો છે.